चतरा
निर्देशांक: 24°13′N 84°52′E﻿ / ﻿24.22°N 84.87°E﻿ / 24.22; 84.87 चतरा (संथाली: ᱪᱟᱛᱨᱟ) भारत में झारखंड प्रान्त के चतरा जिले का मुख्यालय है। यह हजारीबाग, कोडरमा , पलामू, लोहरदगा और रॉंची से घिरा हुआ है, तथा बिहार राज्य की सीमा से सटा हुआ है। चतरा जंगलों से घिरा और हरियाली से भरपूर है। क चतरा जिले में खनिज के साथ कोयला भी प्रचुर मात्रा में पाया जाता है। झारखंड के उत्तरी छोटानागपुर प्रमंडल का प्रवेश द्वार कहे जाने वाला चतरा जिला की स्थापना 29 मई 1991 ईo में हुई थीI । चतरा जिला की स्थापना हजारीबाग से विभाजित कर के की गयी थी I रांची, हजारीबाग, पलामू व लातेहार की सीमाएं इस जिले से सटी हैं. चतरा जिला में 2 पर्यटन स्थल मां भद्रकाली मंदिर व मां कौलेश्वरी पर्वत है। जिले में दो अनुमंडल सिमरिया व चतरा है। जिला में 12 प्रखंड क्रमशः चतरा, सिमरिया, टंडवा, पत्थलगड़ा, कुंदा, प्रतापपुर, हंटरगंज, कान्हाचट्टी, इटखोरी, मयूरहंड, लावालौंग, गिधौर प्रखंड शामिल हैं। 154 पंचायत व 1474 गांव हैं। जिले से एनएच 99 व एनएच 100 गुजरते हैं. जिला में दो विधानसभा चतरा व सिमरिया है। चतरा झारखंड का सबसे छोटा संसदीय क्षेत्र है। चतरा लोकसभा में 5 विधानसभा आते हैं। जिसमें चतरा, सिमरिया, पांकी, लातेहार, मनिका विधानसभा शामिल हैं। जिले की साक्षरता दर 60.16% है। जिसमें पुरुष साक्षरता दर 69.92 व महिला साक्षरता दर 49.92 है। चतरा की कुछ खास बातें जंगल और खनिज: चतरा जंगलों से भरपूर है और वहां औषधीय पौधों, केंदू के पत्तों, बांस, साल, सागौन जैसी लकड़ी की बहुतायत पाई जाती है. साथ ही, कोयला सहित अन्य खनिज भी पाए जाते हैं। ऐतिहासिक महत्व: चतरा का इतिहास काफी समृद्ध है। माना जाता है कि यह क्षेत्र प्राचीन मानव सभ्यता का गवाह रहा है। धार्मिक स्थल: चतरा में कई प्रसिद्ध धार्मिक स्थल हैं, जिनमें मां भद्रकाली मंदिर और मां कौलेश्वरी पर्वत प्रमुख हैं। आदिवासी संस्कृति: चतरा जिले में आदिवासी संस्कृति का भी बोलबाला है। ● नदियां:- दामोदर, बराकर, हेरुआ, महाने, निरंजने, बलबल, बक्सा क्षेत्रफल:- 3706 वर्ग किलोमीटर वन क्षेत्रफल:- 47.72 प्रतिशत आबादी: 1,042,886 पुरुष: 5,33,935 महिला: 5,08,951 पुलिस स्टेशन:- 15 जनसंख्या घनत्व:- 280 लिंगानुपात:- 953 शिशु लिंगानुपात:- 967 अनुसूचित जनजाति:- 4.36% अनुसूचित जाति:- 32.65% अभयारण्य:- लावालौंग अभ्यारण वर्तमान में प्रशासकीय / संवैधानिक पद एवं व्यक्ति सांसद:- सुनील कुमार सिंह चतरा विधायक:- सत्यानंद भोगता (मंत्री, श्रम नियोजन, प्रशिक्षण एवं कौशल विकास विभाग, झारखंड सरकार) सिमरिया विधायक:- किशुन कुमार दास जिला जज:- राकेश कुमार सिंह उपायुक्त:- अंजली यादव पुलिस अधीक्षक:- राकेश रंजन उप विकास आयुक्त:- सुनील कुमार सिंह चतरा अनुमंडल पदाधिकारी:- मुमताज अंसारी सिमरिया अनुमंडल पदाधिकारी:- सुधीर कुमार दास चतरा एसडीपीओ:- अविनाश कुमार सिमरिया एसडीपीओ:- अशोक प्रियदर्शी टंडवा एसडीपीओ:- शंभू सिंह